**בעלי חיים בקיץ**

**⏴ במבט חדש לכיתה א**

**היקף יחידת הלימוד:**1 - 2 שיעורים

**עמודים:** 176 - 179

**מטרות**

* התלמידים יסבירו את הקשר שבין תופעות מזג האוויר בקיץ לבין התנהגויות של בעלי חיים בעונה.
* התלמידים ישוו בין התנהגותם של בעלי חיים לבין התנהגותם של בני האדם ויסיקו מסקנות.

**מהלך השיעור**

| **מרכיבי מעגל הלמידה** | **פעילויות** |
| --- | --- |
| **פתיחה** | * פותחים את השיעור בקריאת קטע פתיחה **בעלי חיים בקיץ** שבעמוד 176, עמוד 116. * עורכים דיון במליאה בעקבות להעלאת ידע קודם: * כיצד בעלי חיים מתנהגים בקיץ? * מדוע הם מתנהגים כך? * בוחרים בעל חיים אחד ומתארים את התנהגותו בקיץ.   יחידת הלימוד עוסקת בהתנהגויות של בעלי החיים המסייעות להם להתמודד עם תנאי הטמפרטורה האופייניים לעונה זו וביניהן: תרדמת קיץ, נדידת עופות, שהייה בצל (במחילות, במאורות), פעילות לילית ועוד.  קטע מידע המתאר אסטרטגיות שונות של בעלי חיים להתמודדות עם חום הקיץ. לפני קטע המידע מוצגת שאלה כדי לעורר עניין ובכך מוטיבציה ללמידה: מה הייתם עושים בקיץ לו הייתם חסידה, פיל, היפופוטם או כלב? אפשר להזמין קבוצות של תלמידים לבחור בעל חיים ולהמחיש בפנטומימה כיצד לדעתם בעל החיים שבחרו מתמודד עם החום, ולהציג זאת במליאה. מומלץ להפנות את תשומת לבם של התלמידים לכך שחום הקיץ מקשה גם על בעלי חיים, וכן לשוחח עמם על האסטרטגיות שהעלו ולאחר מכן להפנותם לקטע המידע ולשאלות שאחריו. |
| **התנסות** | * קוראים את קטעי המידע הקצרים **כיצד בעלי החיים מתנהגים בקיץ**?, עמודים 176- 177. * עונים על השאלות שבעמוד 178 **כיצד מתנהגים בקיץ?**   קטע המידע מציג כמה התנהגויות של בעלי חיים להתמודדות עם חום הקיץ: תרדמת קיץ, נדידה של עופות, שהייה בצל (במחילות, במאורות), פעילות בלילה, יצירת רוח (אוזני הפיל), טבילה במים, הלחתה (נשימה בפה פתוח, הזעה או הרטבת הגוף על ידי ליקוק איברים). האסטרטגיות מוצגות באמצעות תיאור התנהגותם של בעלי חיים המוכרים לתלמידים. הקטע מלווה בתמונות כדי לעורר עניין בקרב התלמידים ולסייע בהבנתו.  בשאלות הנלוות לקטע התלמידים מתבקשים למצוא את המשותף בין התנהגותם של בעלי החיים לבין התנהגותם של בני האדם בקיץ. השוני העיקרי נובע מכך שבני האדם בכוח החשיבה שלהם מפתחים אמצעים טכנולוגיים להתמודדות עם מזג האוויר בקיץ כמו מזגנים, מאווררים, ביגוד קל וכדומה. |
| **המשגה** | * קוראים את קטע המידע **כיצד מטפלים בקיץ בחיות מחמד שמגדלים בבית?** שבתבנית **היודעים אתם ש**... , עמוד 179.   התבנית הזו נועדה לקשר בין הנלמד בשיעורי מדע לבין חיי היומיום. במרכזה הצעות לדרכים לטיפול בבעלי חיים שמגדלים בבית.  שימו לב! זו הזדמנות לסייע לתלמידים להבחין בין שני מושגים: חיות בר וחיות מבויתות (שחלקן חיות מחמד). אפשר להזכיר להם את הדמיון למושגים "צמחי בר" ו"צמחי תרבות" שנלמדו בשערים האחרים.   * קוראים את קטע הסיכום על בעלי חיים בקיץ, עמוד 179-124 וממשיגים את התנהגות בעלי חיים בקיץ. |
| **יישום** | * מבצעים את המשימה [גלו את העונה](http://ofek.cet.ac.il/ab/science/kesem/Game.aspx?game=shavshevet) שבאתר [קסם של מדע](http://ofek.cet.ac.il/ab/science/kesem/MainMenu.aspx) באתר אופק למדע וטכנולוגיה. * כותבים שיר/ סיפור /קומיקס על התנהגות בעלי חיים בקיץ. |
| **סיכום ורפלקציה** | * מבצעים את המשימה שמופיעה בתבנית **במבט חוזר**, התנהגות בעלי חיים בקיץ, עמודים 198 - 199. * מה למדתי בשיעור? * במה התחדשתי בעקבות השיעור? * כיצד למדנו ומה אהבתי בשיעור? |